ACȚIUNEA COMUNĂ 2007/732/PESC A CONSILIULUI
din 13 noiembrie 2007
de modificare a Acțiunii comune 2007/106/PESC de prelungire a mandatului Reprezentantului Special al Uniunii Europene pentru Afganistan
CONSILIUL UNIUNII EUROPENE,
având în vedere Tratatul privind Uniunea Europeană, în special articolele 14, 18 alineatul (5) și 23 alineatul (2),
întrucât:
(1)
La 15 februarie 2007, Consiliul a adoptat Acțiunea comună 2007/106/PESC de prelungire a mandatului Reprezentantului Special al Uniunii Europene pentru Afganistan (1).
(2)
La 30 mai 2007, Consiliul a adoptat Acțiunea comună 2007/369/PESC privind instituirea misiunii de poliție a Uniunii Europene în Afganistan (EUPOL AFGANISTAN) (2) pentru o perioadă de trei ani.
(3)
La 13 noiembrie 2007, Consiliul a adoptat Acțiunea comună 2007/733/PESC (3) de modificare a Acțiunii comune 2007/369/PESC pentru a reflecta noua structură de comandă și control pentru operațiile civile ale UE de gestionare a situațiilor de criză, astfel cum a fost aprobată de către Consiliu la 18 iunie 2007.
(4)
Mandatul Reprezentantului Special al Uniunii Europene pentru Afganistan ar trebui să fie modificat pentru a reflecta rolul acestuia față de EUPOL AFGANISTAN, în conformitate cu noua structură de comandă și control pentru operațiile civile ale UE de gestionare a situațiilor de criză,
ADOPTĂ PREZENTA ACȚIUNE COMUNĂ:
Articolul 1
Acțiunea comună 2007/106/PESC se modifică după cum urmează:
1.
La articolul 3 se introduce următoarea literă:
„(i)
asigură șefului Misiunii de poliție a Uniunii Europene în Afganistan (EUPOL AFGANISTAN) consiliere cu privire la politica locală. RSUE și comandantul operațiilor civile se consultă reciproc, în funcție de necesități.”
2.
La articolul 7 alineatul (2), litera (e) se elimină.
Articolul 2
Prezenta acțiune comună intră în vigoare la data adoptării sale.
Articolul 3
Prezenta acțiune comună se publică în Jurnalul Oficial al Uniunii Europene.
Adoptată la Bruxelles, 13 noiembrie 2007.